Olma-Ota—Toshkent—Termiz trassasidagi YTH natijasida 14 kishi halok bo‘ldi

16-iyun kuni Qozog‘istonning Janubiy Qozog‘iston viloyatidagi Olma-Ota — Toshkent — Termiz trassasida yirik yo‘l-transport hodisasi sodir bo‘ldi, natijada 14 kishi halok bo‘ldi. Bu haqda Kazakhstan Today xabar bermoqda.

Huquq-tartibot organlari ma’lumotlariga ko‘ra, Mercedes Benz Sprinter mikroavtobusi haydovchisi quvib o‘tishda Howo yuk mashinasi bilan to‘qnashib ketgan. Oqibatda mikroavtobusning 9 nafar yo‘lovchisi, shu jumladan 10—12 yoshlardagi yosh bola og‘ir tan jarohatlari tufayli voqea joyida halok bo‘lgan. Ular orasida bir nafar O‘zbekiston fuqarosi ham bor. Bundan tashqari, 12 nafar jabrlanuvchilar, shu jumladan 4 nafar bola Chimkent shifoxonalariga yetkazilgan. Ularning besh nafari kasalxonada vafot etgan.